Dave Benton on tuntud kui artist ning laulja, kes koos Tanel Padariga kirjutas Eesti 2001. aastal Eurovisiooni ajalukku, tulles selle populaarse lauluvõistluse võitjaks. Vähem teatakse aga seda, et Dave on ka reikimeister ja vaimne tervendaja, kelle senine elutee on olnud äärmiselt põnev, tulvil nii õnnestumisi kui ka õppetunde. „Olen see, kes olen” on liigutav lugu mehest, kes rändas Arubalt Eestisse. Raamatust saab vastuse ligi paarisajale intrigeerivale ja isiklikule küsimusele, mida on Dave’ile esitanud pereliikmed, artistid, sõbrad ja kolleegid, muusikud, promootorid, esinejate mänedžerid, ettevõtjad, psühholoogid ja paljud teised.
#000001
Andke endast alati lihtsalt parim
#000002
Õppida elu hindama on tähtsaim võime, mis meile antud on
#000003
Ärge kannatage vaikides. Kui vajate abi, siis küsige
#000004
Olen see, kes olen tutvustus
#000005
Dave Benton, sünninimega Efren Eugene Benita, on sündinud Aruba saarel, kus ta kasvas üles üheksaliikmelises peres. Ta on tuntud laulja, artist, laulukirjutaja, õhtujuht, alternatiivtervendaja ja reikimeister, ent see pole sugugi kõik.
#000006
Dave on rikkaliku kogemuste ja teadmiste pagasiga: lisaks tavapärastele õpingutele on ta õppinud kolm aastat hispaania keelt õpetajakutse omandamiseks ning müügi- ja personalitööd ja turundust, et mõista inimese käitumise tagamaid. Dave on ka kvalifitseeritud juveliir ja gemmoloog, interjööri- ja vitriinikujundaja, poejuhataja, äri- ja kontorijuht. Oma hingelt on ta enda sõnul olnud aga alati laulja ja artist, kes igatseb lavalolekut ja inimestele esinemist.
#000007
Nüüd saab Dave loetellu lisada ka raamatu autori rolli. Armastatud muusiku elu keerdkäike, õnnestumisi ja õppetunde ning sügavaid sisemisi taipamisi avav teos „Olen see, kes olen“ sündis paljude inimeste koostöös. „Raamatu sündimise lugu on selline,“ jutustab Dave, „et minu sünnipäeva külaliste seas oli kord härra, kes tuli minuga vestlema, küsides jutu sees hulgaliselt küsimusi. Ta kuulis mu saavutustest äris ja elus, küsis õpingute, elukäigu ja kõige muu kohta. Mulle tundus, et mu elukäik huvitas teda siiralt. Ja siis see juhtuski. “Kas soovite siis mu raamatut lugeda?” küsisin temalt. Raamatut, mida praegu käes hoiate, inspireeris mind kirjutama kaasvestleja huvi.“
#000008
Ideega edasi minnes tegigi Dave valiku inimestest üle maailma, kes teda tunnevad, alates arstidest kuni poliitikute, mänedžeride ning pereliikmeteni. „Arvestasin sellega, et ilmselt tuleb mul silmitsi seista ka selliste tundlike teemadega, mida ma pigem puudutada ei tahaks,“ meenutab Dave. Avameelne elulooraamat „Olen see, kes olen“ on jäädvustus Dave’i isiklikest arusaamistest ja maailma tunnetusest; see on tema sisekõne ja arutelu oma kahe mina vahel, tema kogemuste kogum.
#000009
Minuga mõtlesid kaasa ja esitasid küsimusi
#000010
Boris Bagger, Saksa-Eesti kitarrist, professor, mandoliini-orkestri juht ja sõberLeo ja Nienke van Leur, Hollandi sõbrad ja ekskolleegid Rotterdami konservatooriumist aastatel 1990–1994Freddy Gumbs, sõber, Kariibi muusik ja laulukirjutaja Bonaire’i saa­reltFranklin Sofia, Aruba ärimees, ärijuht, muusik ja mu parimaid sõpru läbi eluEdwin Abath, Aruba esindaja Hollandi Kuningriigi ministrite nõukogus aastatel 2009–2013, välisminister, muusik ja sõberJonas Dufvelin, soome alternatiivravitseja, Finnshindo mee­todi leiutaja, endine kolleeg, sõberMari-Ann ja Tunne Kelam, poliitikud, sõbradAnu Tõniste, psühholoog, sõberLiis Kuurme, sagedusterapeut, alternatiivravitseja
#000012
Neeme Raud intervjueeris Dave Bentonit
#000014
11. novembril 2020. aastal andis Dave Benton TV3-s esimese eksklusiivse teleintervjuu Neeme Rauale, kus ta avas raamatu sündimise tagamaid ning läbielamisi isiklikus elus. Milliseks on kujunenud Dave Bentoni muusikukarjäär pärast Eurovisiooni võitu? Kust tuli otsus raamat kirjutada? Mis oli kõige huvitavam küsimus, mis Dave’ile raamatu loomise käigus esitati (ja mis oli tema vastus sellele)? Milline on Dave’i suhe eesti keele, eestlaste ja spirituaalse maailmaga?
#000015
„Mis puutub vaimsusesse, siis minu jaoks on selle põhiidee olla õnnelik, iseennast tunda. Endasse uskuda. Ja uskuda, et on kõrgem maailm, kõrgem olevus, sinu enda sees. Seda ma peangi silmas, kui ütlen, et olen see, kes olen.“
#000016
„See raamat oli minu jaoks kui teraapia. Ma ropendasin, nutsin, karjusin. Ja ka naersin paljude asjade üle. Oli küsimusi, mis viisid mind tagasi minevikku, millest ma ei olegi rääkinud, millega ei ole tegelenud.“
#000017
„Abi palumine ei ole halb. Tänu abi palumisele olen ma üldse siin. Palu abi. See on väga lihtne.“
#000018
Aruba ja elu enne Eestit
#000019
Dave on sündinud Kariibi meres asuval väikesel Aruba saarel, seal üles kasvanud ning koolis käinud. Selles peatükis avab Dave mõtteid ning seikasid oma lapsepõlvest ja elust Arubal enne, kui ta otsustas sealt lahkuda ning alustada muusikukarjääri Euroopas. Millised õpetussõnad on Dave kaasa võtnud oma vanematelt? Miks ei saanud Dave’ist katoliku preestrit?
#000020
Esimene abielu, karid ja vabanemine
#000021
Dave märkas juba lapsepõlves, et midagi erilist ühendas teda ravitsemisega – alates hilisõhtul isa käsivarte masseerimisest kuni huvini meditsiini vastu. 12aastasena õppis Dave katoliku preestri elukutseks valmistuvate poiste koolis, ent see ei kestnud kaua. 40aastaselt sai Dave’ist reikimeister. Mida peab Dave supervõimeks? Kas ja kuidas on kontakt energiamaailmaga mõjutanud Dave’i elu?
#000022
Vaimu jõud – mõistus ja tunded
#000023
Nii teiste aitamine kui ka isiklike katsumustega toimetulek on pannud Dave’i järjepidevalt enda sisse vaatama. Tema sõnul on inimese meeled erakordselt võimsad ja neisse on talletatud palju infot, sealhulgas ka sellist, millest rääkida ei taheta. Ometi peitub just vaimujõu kasutamises keerulise olukorra lahendamise võti. Mida peab Dave enda suurimaks hirmuks? Milline on parim nõuanne, mida ta on saanud?
#000024
Karjäär, loomingulised unistused ja Eurovisioon
#000025
„Olen see, kes olen” on liigutav lugu mehest, kes rändas Arubalt Eestisse. Raamatust saab vastuse ligi paarisajale intrigeerivale ja isiklikule küsimusele, mida on Dave’ile esitanud pereliikmed, artistid, sõbrad ja kolleegid, muusikud ja paljud teised.
#000026
1. Mis on su elus kõige tähtsam?
#000027
Kui su lühikeses elus on nii palju erinevaid kogemusi, siis tead, et nii hea kui halb võib sinuga juhtuda kõigest silmapilgu jooksul. Sa võid jõuda paljude mägede tippu ja samamoodi kuristikku langeda. Sa võid kaotada kõige lähedasemaid ja leida palju uusi sõpru.
#000028
Ent aina kinnitan üht tähtsat tõdemust: ela igas hetkes, sest elus olemata pole millelgi tähtsust. See on and, mille saad sündides – mida sellega teed, on juba su enda asi.
#000029
Kuidas suureks kasvada, mida oma eluga ette võtta, millest end mõjutada lasta ja millest mitte – see kõik on su enda teha. Kui tahad, võid ennast teostada või hoopiski antud eluaastad ära raisata. Kuid üks on kindel, mu sõber – ela väärikalt! Ole hea iseenda ja teiste vastu. Ela suurepärast elu, sest mis kord läbi saab, saab läbi just sellisena nagu oled selle ise loonud.
#000030
2. Milline sündmus muutis või pani sind muutma su elukäiku?
#000031
Oli aasta 1997. Olin üksi oma korteris Norras, õnnetu ja ennast haletsev, sest olin kaotanud ühe investeeringuga hulga raha. Ka muus osas polnud rahaasjad roosilised, pidin lühikese aja jooksul suure kaotusega toime tulema. Jõin, nutsin ahastusest ja vestlesin iseendaga, visates õhku kõiksugu küsimusi – miks midagi sellist just minuga juhtuma pidi?
#000032
Hetkega täitis mu korteri kõmisev meeshääl, esitades tähtsaima küsimuse, mida minult iial küsitud on: „Mida sa siis tahad?“ Järgnes lühike paus. Ja siis kõlas uuesti: „Mis asi see on, mida sa tahad?“ Olin šokis, tõusin püsti ja otsisin kogu korteri läbi – WC, köögi, magamistoa, ent olin üksi. Langesin põlvili, võtsin oma konjakiklaasi, pöörasin selle tagurpidi ja puhkesin nutma nagu laps.
#000033
See hääl kostis taas: „Noh, mis see siis on, mida sa tahad?“ Vastasin: „Tahan lihtsalt õnnelik olla, kasvõi korra elus lihtsalt õnnelik olla.“ Hääl soovitas: „Siis tee midagi selle heaks!“ Ootasin veel mõnda aega põrandal ega joonud enam. Tõusin üles, haarasin telefonitoru ja helistasin Marisele. Ülejäänu on juba ajalugu.
#000034
3. Milline on parim nõuanne, mille ise oled saanud ja kes selle sulle andis?
#000035
Kui pääsesin esinema Aruba luksushotellidesse, tutvusin ühe kuulsa lauljaga Las Vegasest, Hal Frazieriga. Läksin peale esinemist ta juurde ning ütlesin, et soovin küsida nõu. Leppisime kokku, et kohtume järgmisel päeval kell kolm. Päev hiljem olin elevusest kohal juba varakult, kuid mu rõõm vaibus sedamööda, kuidas voolasid minutid ja Hali polnud. Peale kolmetunnist ootamist läksin minagi ära.
#000036
Järgmisel hommikul helistasin staarile. Ta palus tulemata jätmise pärast vabandust, andis järgmiseks päevaks lubaduse kokku saada, ent ei ilmunud taaskord kohale. Ja nii kestis see terve nädala! Viimaks, laupäeva õhtul teda taas oodates, sai sellest ninapidi vedamisest mul lõpuks küllalt. Ma tõusin, et ära minna, kuid just sel hetkel peatasid mind tema hääl ja kaks hiiglaslikku kämmalt.
#000037
Hal surus mind tagasi istuma ja selgitas, et oli tegelikult mind kogu nädala jooksul oma neljanda korruse rõdult jälginud. „Sa arvasid vist tõesti, et olen sedasorti mees, kes ei ilmu kunagi kohale, kas polnud nii,“ küsis ta. Mina aga vastasin: „Ei! Ma austan sind selleks liiga palju, et arvata, et jätsid põhjuseta tulemata. Aga mis siis toimus?“
#000038
Tuli välja, et asi, mida ta mulle õpetada oleks soovinud, paistis minus juba olemas olevat: et ei tohi iialgi alla vanduda ja seniajani peab järjekindlalt katsetama, kuni võimaluse uks lõpuks avaneb. Ta sõnas tunnustavalt: „Sa tulid ikka ja jälle tagasi, mida iganes ma ka tegin.“ Selline sisemine jõud ja järjekindlus paneb inimesed sinuga arvestama.
#000039
Dave Benton, sünninimega Efren Eugene Benita, on sündinud ja kasvanud Aruba saarel väikses Dakota-nimelises külas suures peres, kuhu kuulusid tema isa, ema, neli venda ja kolm õde. Dave meenutab seda aega: „Me polnud üldse rikkad, pigem oli paljustki tavapärasest puudus, kuid tänu oma vanematele kasvasime üles üheskoos ja õnnelikult. Nad õpetasid meid hoolima üksteisest ja sellest vähesest, mis meil oli. Meie, poisid, olime huvidelt sarnased – jooksime ringi, mängisime palli, lõhkusime asju ja tegime muid poiste tempe. Perekonnana seisime kaljukindlalt üksteise eest läbi kõigi nende aastate.“
#000040
Juba lapsepõlves oli Dave’il suur huvi muusika ja laulmise vastu. Ta kuulas raadiost tundide kaupa muusikat ning üheks tema lemmiktegevuseks oli oma kodu pesuruumis kontsertide andmine. Kuna aga muusikuks olemist ja loomingulist karjääri ei hinnatud tollal Dave’i lähikonnas kuigi kõrgelt, proovis ta enne oma hinge kutsele järgnemist ka hulgaliselt teisi ameteid, õppides muu hulgas nt hispaania keele õpetajaks, aga ka turundust, müügi- ja personalitööd. Lisaks sellele on ta pidanud juveliiri, interjööri- ja vitriinikujundaja, poejuhataja, äri- ja kontorijuhi ametit.
#000041
Saatusel olid aga Dave’iga omad plaanid. Hoolimata mehe pingutustest, purunes tema esimene abielu, millega sai läbi ka üks tema eluetappe ehk aeg Arubal. Kui sulgub uks, avaneb kuskil aken. Läbi keerdkäikude, aga ka õnnelike juhuste pakuti Dave’ile võimalust jätkata oma muusikukarjääri Skandinaavias. Siis ta enam pikalt ei mõelnud. Hetkel elab Dave juba üle 20 aasta Eestis koos oma armsa naisperega – Marise, Sissi ja Lisaga. „Kui sa kord leiad oma õnne, siis kõik ülejäänu tuleb iseenesest,“ sõnab armastatud artist.
#000042
Armas lugeja! Aitäh, et valisid raamatu “Olen see, kes olen“.
#000047
Dave Bentonist sai meie „Elujuttude“ sarja esimene kangelane, kes jagab lugejatega siiralt ja autentselt oma teekonda Arubalt Eestisse, kuhu ta on loonud omale pere, järgides oma südamehäält. Nagu me kõik, on ka Dave pidanud silmitsi seisma elu raskete hetkedega ning olnud valikute ees, mis on muutnud tema eluteed. Ent ta on tulnud neist kõigist läbi, oma elu kangelasena ja eeskujuna meile kõigile. Sellised meie kangelased ongi – inimesed, kes võidavad ja kaotavad, õpivad oma vigadest ja riskivad siis uuesti.
#000048
Kangelane sünnib igaühes meist ning mõnikord ei olegi selleks vaja muud kui õigel ajal õiges kohas olemist – ja ehk ka natuke julgust järgida sisemist kutset. Nii juhtus ka Dave’iga: ühest tema sünnipäeval talle esitatud küsimusest sündis raamat, mis loodetavasti on nüüdseks mõjutanud positiivses suunas juba sadade inimeste elusid.
#000049
„I did it my way!“ Just nii kõlab Dave Bentoni viis.
#000050
Alandlikkuses, tänus, armastuse ja õnnistusega – suur aitäh!
#000051
Sinu e-postiaadressi ei avaldata. Nõutavad väljad on tähistatud *-ga
#000053
Salvesta minu nimi, e-posti- ja veebiaadress sellesse veebilehitsejasse järgmiste kommentaaride jaoks.
#000054
Sarja „Elujutud“ esimese raamatuga, mille autor on Dave Benton, sai tõeks kirjastuse GoodNews juhi ja visionääri Monika Kuzmina ammune eluunistus – kirjastada lugusid kangelastest.
#000055
Kes meie kangelased on? Kindlasti on nendeks elupäästjad, õigluse eest võitlevad politseinikud, alati abivalmis arstid ja oma eluga riskivad tuletõrjujad. Nad on suure südamega heategijad.
#000056
Lisaks nimetatule on meie ümber kangelase hingega inimesi aga veelgi! Nad ei pruugi olla igapäevaselt avalikkuse ees, ent meil on hea meel neid tegude ja otsuste pärast imetleda, neile kaasa elada, rõõmustada nende väikeste võitude üle. Me süda hüppab õnnest nende suuri võite nähes ja me nutame, kui nad kaotavad!
#000057
Meie kangelased on inimesed, kes elavad läbi ja teevad midagi, mis on suurem kui elu või nemad ise. Nad teevad rohkem, kui neilt oodatakse, annavad endast kõik, et viia ellu oma unistusi ja aidata teistel ellu viia nende unistusi. Nad riskivad, võidavad ja kaotavad, õpivad oma vigadest ja riskivad siis uuesti. Ja ükskord nad võidavad!
#000058
Kangelane sünnib igaühes meist, kui oleme kukkunud ja kõigest hoolimata taas tõusnud ning edasi liikunud – kui me oleme otsustanud enda elu elada kangelasena.
#000059
Just niisugused inimesed ongi meie sarja “Elujutud” kangelased. Nad on ellujääjad ja eluloojad.
#000060